open-index/open-wikipedia-markdown huggingface dataset:
Naktinė pamaina

**Naktinė pamaina** () – garsaus amerikiečių siaubo rašytojo Stiveno Kingo apsakymų rinkinys, pirmą kartą JAV išleistas 1978 m. Į jį įtraukti vieni iš žinomiausių autoriaus kūrinių, parašytų nuo 1970 m. Pirmą kartą dauguma iš jų išspausdinti žurnaluose *„Cavalier Magazine“, „[[Penthouse]]“, „[[Cosmopolitan]]“, „Gallery“, „Ubris“, „Maine Magazine“*. 

## Rinkinio kūriniai

# *Jerusalem's Lot* - anksčiau nespausdinta,
# *Graveyard Shift* – 1970 m.,
# *Night Surf* – 1974 m.,
# *I Am the Doorway* – 1971 m.,
# *The Mangler* – 1972 m.,
# *The Boogeyman* – 1973 m.,
# *Grey Matter* – 1973 m.,
# *Battleground* – 1972 m.,
# *Trucks* – 1973 m.,
# *Sometimes They Come Back* – 1974 m.,
# *Strawberry Spring* – 1975 m.,
# *The Ledge* – 1976 m.,
# *The Lawnmower Man* – 1975 m.,
# *Quitters, Inc.* - anksčiau nespausdinta,
# *I Know What You Need* – 1976 m.,
# *Children of the Corn* – 1977 m.,
# *The Last Rung on the Ladder* – anksčiau nespausdinta,
# *The Man Who Loved Flowers* – 1977 m.,
# *One for the Road* – 1977 m.,
# *The Woman in the Room* – anksčiau nespausdinta.

## Lietuviškas rinkinys

Lietuvoje keli iš šių apsakymų yra išleisti  „Eridano“ leidyklos „Siaubų skrynelės“ serijoje 1994 m. pavadinimu „**Kapinių pamaina**“:
* „**Kapinių pamaina**“ (*Graveyard Shift*),
* „**Karnizas**“ (*The Ledge*),
* „**Kartais jie sugrįžta**“ (*Sometimes They Come Back*),
* „**Bukis**“ (*The Boogeyman*).
Knygoje taip pat įtrauktas  ir romanas „**Slaptasis langas**“ (*Secret Window, Secret Garden*).

## Literatūra

* Perakos, Peter S. *Stephen King on Carrie, The Shining, etc.*, Cinefantastique Magazine, Vol. 1, Nr. 8, 1978 m. Perspausdinta „*Feast of Fear*“, Underwood & Miller, Carroll and Graf, 1989 m., pp. 70.

## Nuorodos

* Kūrinio apžvalga ''skaityta.lt'' svetainėje 
* „Naktinė pamaina“ ''horrorking.com'' svetainėje 
* Lietuviškas rinkinys „Kapinių pamaina“ ''e-bibliotekoje''
* Lietuviškas rinkinys „Kapinių pamaina“ ''zmoniuknygos.lt'' portale
* „Siaubų skrynelės“ serija
Scream queen

**Scream queen**, **riksmo karalienė** – aktorės moters amplua. Paprastai ji reguliariai filmuojasi siaubo filmuose tokiose scenose, kur jai tenka monstro ar maniako persekiojamos aukos vaidmuo. Tai neatsiejama slasher ir pan. žanro dalis. Yra teikiami „Geriausios riksmo karalienės“ apdovanojimai „Scream Awards“.

## Istorija

Pagrindiniai moterų, kaip pagrindinių aukų, vaidmenys siaubo filmuose atsirado dar nebyliojo kino laikais. Pirmąja riksmo karaliene laikoma amerikiečių aktorė Fėja Rei, suvaidinusi pagrindinį moters vaidmenį 1933 metų filme „King Kong“. Per savo ilgą, 57 metus trukusią aktorės karjerą, ji daugiausiai vaidino siaubo filmuose, tuo pelnydama *scream queen* titulą, kuriuo ji pati nesidžiaugė ir, norėdama jo atsikratyti, išvyko gyventi į Angliją.

Klasikiniais pavyzdžiais laikytini „The Cabinet of Dr. Caligari“ (1920), „Nosferatu. Siaubo simfonija“ (1922). Vėliau – *[[film noir|noir]]* siaubo filmai „Dr. Jekyll and Mr. Hyde“ (1941), „Sherlock Holmes and the Voice of Terror“ (1942). Po 1950-ųjų metų pasižymėjo riksmo karalienė Beverly Garland mokslinės fantastikos siaubo filmuose „The Neanderthal Man“ (1953), „It Conquered the World“ (1956), „Not of This Earth“ (1957), bei „The Alligator People“ (1959).

Po 1960-ųjų metų garsėjo aktorės Janet Leigh (1960 m. filmas „Psichopatas“), Bette Davis, Joan Crawford (1962 m. filmas „What Ever Happened to Baby Jane?“), Jamie Lee Curtis (po 1978 m. filmo „Helovinas“ pavadinta „*ultimate screem queen*“), Heather Langenkamp (1984 m. „Košmaras Guobų gatvėje“).

Po 1990-ųjų metų šiame amplua garsėjo aktorės Debbie Rochon, Neve Campbell, Jennifer Love Hewitt, Sarah Michelle Gellar. Po 2000-ųjų ryškių vaidmenų turėjo riksmo profesionalės Cassandra Magrath ir Kestie Morassi (2005 m. filmas „Wolf Creek“), Kate Beckinsale (2006 m. filmas „Underworld: Evolution“).

## Šiuolaikinės riksmo karalienės

Pagal JAV dienraščio „USA Today“ 2007 m. sudarytą sąrašą, joms priskiriamos Sheri Moon Zombie, Jaimie Alexander, Andrea Bogart, Mercedes McNab, Tiffany Shepis ir Cerina Vincent. Aktorė Danielle Harris po 2007 m. *slasher* filmo „Halloween“ pavadinta „valdančiąja“. Prie „pirmaujančiųjų“ priskiriama riksmo profesionalė, filmų festivalių organizatorė Shannon Lark.

## Nuorodos

* Riksmo karalienės
* Naujos kartos riksmo karalienės 
* Ispanijos riksmo karalienė 
* Scream Awards svetainė
Kanibalų holokaustas

**Kanibalų holokaustas** () – 1980 m. italų siaubo filmas, režisuotas Ruggero Deodato pagal *Gianfranco Clerici* scenarijų. Filmuotas Amazonės miškuose, tarp indėnų janomamų; dauguma aktorių buvo amerikiečiai, filmas – anglų kalba.

Filmas yra „fiktyvi dokumentika“, pristatytas kaip atsitiktinai rasta vaizdajuostė, priklausiusi Amazonės miškuose dingusiems antropologams.

„Kanibalų holokaustas“ išgarsėjo, nes jo atviri smurtiniai, žiaurūs vaizdai sukėlė didelę kontroversiją. Po jo premjeros Italijoje režisierius buvo areštuotas dėl gandų, kad kai kurie žudynių vaizdai yra tikri, tai yra, filmavimo metu buvo iš tiesų žudomi žmonės. Šiems gandams padėjo ir tai, kad dauguma filmo aktorių buvo dar nežinomi kino naujokai. Nors filmo kūrėjai buvo išteisinti, pats filmas vis tiek uždraustas Italijoje, Australijoje ir keliose kitose šalyse. Kai kuriose šiuo metu draudimas jau atšauktas.

Egzistavo dvi gandų versijos. Viena teigė, kad tai iš tiesų yra nesuvaidintų žudynių filmas (*[[snuff film]]*), kita – kad vaidybinis, tačiau filmavimo metu aktoriai būdavo iš tiesų žudomi. Pirmasis žinomas tokių gandų šaltinis yra prancūzų žurnalo *Photo* 1981 m. sausio mėn. numeris. Iškart po filmo premjeros Milane filmas buvo konfiskuotas, o režisierius areštuotas. Papildomų problemų sukėlė sutartis tarp filmo kūrėjų ir aktorių, pagal kurią aktoriai negalėjo filmuotis jokiame kitame filme ar pasirodyti televizijoje vienerius metus po „Kanibalų holokausto“ išleidimo. Taip buvo siekiama sustiprinti įspūdį, kad filmas tikra dokumentika, bet tai nepadėjo teisme. Kūrėjai buvo klausinėjami, kodėl jų aktorių nebesimato jokiuose kituose filmuose, jei jie dar gyvi. Galiausiai Deodato susitiko su keturiais pagrindiniais aktoriais, kurių žmogžudyste buvo kaltinamas, teisiškai anuliavo sutartis ir su visais pasirodė Italijos televizijos šou. Tokio įrodymo užteko teismui, tačiau dar liko kaltinimas, kad filme rodoma ant kuolo pamautos merginos scena buvo tikra. Deodato turėjo teismui išaiškinti, kaip ši scena buvo nufilmuota, taip pat pateikė merginos nuotraukas, kuriose ji matoma gyva po šios scenos filmavimo. Galiausiai filmo kūrėjai buvo išteisinti dėl žmogžudysčių, tačiau nuteisti dėl žiauraus elgesio su gyvūnais: kelios gyvūnų užmušimo scenos filme buvo tikros. Deodato, scenaristas, prodiuseris ir United Artists atstovas buvo nuteisti keturiems mėnesiams kalėjimo lygtinai. Filmas Italijoje uždraustas dėl žiaurių scenų ir tikrų gyvūnų mirčių.

Kanibalų holokaustas buvo pirmasis „rastos medžiagos“ žanro filmas. Šį žanrą vėliau išgarsino tokie kūriniai kaip .

## Nuorodos
* Oficiali svetainė
* Rotten Tomatoes
* Entertainment Weekly: The 25 Most Controversial Movies of All Time 
* Slantmagazine.com Cannibal Holocaust review
Branduolio apvalkalas

**Branduolio apvalkalas** () – ląstelės branduolio vidinę zoną dengiantis dviejų sujungtų membranų dangalas. Branduolio apvalkalas atskiria branduolio turinį nuo citoplazmos, o apvalkalo poros reguliuoja medžiagų patekimą iš citoplazmos į branduolį bei atgal. Branduolio apvalkalas paprastai būna išardomas ir vėl sumontuojamas vykstant kariokinezei. 

Manoma, kad branduolio apvalkalas svarbus išdėstant branduolyje chromatiną, vykdant jo transkripciją. 

## Membranos

Abi apvalkalo membranos yra lipidiniai dvisluoksniai. Membranos jungiasi branduolio porose, tarp membranų yra siauras tarpumembranis. Išorinė membrana paprastai jungiasi su šiurkščiuoju endoplazminiu tinklu, gali turėti prisijungusių ribosomų. Vidinė membrana paprastai turi specifinių vidinei pusei baltymų. 

## Apvalkalo pamušalas
Vidinė apvalkalo membrana jungiasi su branduolio pamušalu – tarpinių gijų rezginiu, sudarytu iš įvairių laminų (A, B1, B2 ir C). Prie pamušalo tvirtinasi chromosomos, jis mechaniškai sutvirtina branduolio formą. Laminai siejami su įvairiais genetiniais sutrikimais, vadinamais *[[laminopatija|laminopatijomis]]*.

## Tarpumembranis
Apvalkalo membranų tarpumembranis yra 20-40 nm pločio. Jis dar vadinamas . 

## Nuorodos
Kaulų maišas (mini serialas)

**Kaulų maišas** ( arba *Stephen King’s Bag of Bones*) – dviejų dalių JAV siaubo žanro televizijos mini serialas, adaptuotas iš Stephen King romano tokiu pačiu pavadinimu. Serialą režisavo Mick Garris, scenarijaus autorius buvo Matt Venne, serialo premjera įvyko per A&E Network kanalą 2011 m.

## Aktoriai
* Pierce Brosnan vaidina Mike Noonan
* Melissa George vaidina Mattie
* Annabeth Gish vaidina Jo Noonan
* Anika Noni Rose vaidina Sara Tidwell
* William Schallert vaidina Max Devore
* Caitlin Carmichael vaidina Kyra Devore
* David Sheftell vaidina Max Devore (young)
* Gary Levert vaidina George Footman
* Jason Priestley vaidina Marty
* Matt Frewer vaidina Sid Noonan

## Nuorodos
* „Kaulų maišas“ oficialioj svetainėj aetv.com
* 
* „Kaulų maišas“  svetainėje TV.com 
* *[http://www.channelguidemagblog.com/index.php/2011/10/20/director-mick-garris-talks-aes-stephen-king-shocker-bag-of-bones-part-1// Interviu su „Kaulų maišo“ režisieriumi Mick Garris]*
Kaivanas

**Kaivanas** () – miestas Italijoje, Kampanijoje, Neapolio provincijoje. Jis yra 14 km į šiaurės rytus nuo Neapolio.

Savivaldybę sudaro dvi dalys (): Kasola Valencano ir Paskarola, kurioje yra dešimta pagal dydį Italijoje pramoninė zona ir trečia Pietų Italijoje. Kasoloje taip pat yra romėniško teatro liekanos.

Greta Kaivano yra Ačera ir Afragola.

## Demografinė kaita

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:40000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:10017
  bar:1871 from: 0 till:10779
  bar:1881 from: 0 till:11527
  bar:1901 from: 0 till:12261
  bar:1911 from: 0 till:12986
  bar:1921 from: 0 till:13511
  bar:1931 from: 0 till:15163
  bar:1936 from: 0 till:16356
  bar:1951 from: 0 till:19753
  bar:1961 from: 0 till:23156
  bar:1971 from: 0 till:27457
  bar:1981 from: 0 till:31515
  bar:1991 from: 0 till:35855
  bar:2001 from: 0 till:36966

PlotData=

  bar:1861 at:10017 fontsize:XS text: 10017 shift:(-8,5)
  bar:1871 at:10779 fontsize:XS text: 10779 shift:(-8,5)
  bar:1881 at:11527 fontsize:XS text: 11527 shift:(-8,5)
  bar:1901 at:12261 fontsize:XS text: 12261 shift:(-8,5)
  bar:1911 at:12986 fontsize:XS text: 12986 shift:(-8,5)
  bar:1921 at:13511 fontsize:XS text: 13511 shift:(-8,5)
  bar:1931 at:15163 fontsize:XS text: 15163 shift:(-8,5)
  bar:1936 at:16356 fontsize:XS text: 16356 shift:(-8,5)
  bar:1951 at:19753 fontsize:XS text: 19753 shift:(-8,5)
  bar:1961 at:23156 fontsize:XS text: 23156 shift:(-8,5)
  bar:1971 at:27457 fontsize:XS text: 27457 shift:(-8,5)
  bar:1981 at:31515 fontsize:XS text: 31515 shift:(-8,5)
  bar:1991 at:35855 fontsize:XS text: 35855 shift:(-8,5)
  bar:2001 at:36966 fontsize:XS text: 36966 shift:(-8,5)

TextData=
  fontsize:S pos:(20,20)
  text:Duomenys iš ISTAT
Arnas (vardas)

**Árnas**  – vardas kildinamas iš šiaurės šalių, germanų ir skandinavų vardų. Viena iš galimų reikšmių – „erelis“. Kartu šis vardas gali būti vardo Árnoldas trumpinys.

## Variantai
Árnas, Arnoldas, Árni, Árne.

## Paplitimas Lietuvoje

## Žinomi žmonės
* Arnas Rosenas - aktorius
* Arnas Funkas - architektas

## Išnašos
Didieji Astraviškiai

**Didieji Astraviškiai** (, nuo 1938 m. liepos 17 d. *Groß Astrau*, nuo 1946 m. ***Krasnojė***, ) – Mažosios Lietuvos gyvenvietė Kaliningrado srities pietinėje dalyje, Pravdinsko rajone, prie Ilmės upės, 34 km į šiaurės rytus nuo Pravdinsko. Nuo 2008 m. birželio 30 d. Mozyrio kaimo gyvenvietės kaimas 

## Istorija

Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Girdavos apskrities kaimas,  nuo 1874 m. balandžio 9 d. Astraviškių valsčiaus centras. Priklausė Muldžių parapijai, turėjo 12 ūbų (Prūsijos ūbas = 7,6597 ha) ir 12 margų (Prūsijos margas = 0,2553 ha) žemės. 1936 m. kovo 14 d. prijungti Naujieji Astraviškiai (*Neu Astrawischken*, nuo 1938 m. *Neu Astrau*, 1910 m. buvo 156 gyventojai) su Reimeriškių dvaru (*Reimerischken*, nuo 1938 m. *Reimershof*, nuo 1946 m. *Tumanovas*, ).

1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Frunzenskojės apylinkės kaimas. 1993 m. prijungti Mažieji Astraviškiai (*Morozovka*).

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Atafu

**Atafu** – atolas Ramiajame vandenyne, Okeanijoje, 500 km į šiaurę nuo Samoa, viena iš 3 Tokelau sudarančių salų. Sausumos plotas – 2,5 km². Apima 15 km² ploto lagūną. Atolo žiedas sudarytas iš 42 salelių. Daugiausia sausumos yra atolo rytuose, o vakarinę pusę sudaro beveik vien rifas. Tarp salelių yra sekluma, todėl lagūna jūriniais laivais nepasiekiama. Atolo paviršius žemas (iki 5 m), apaugęs kokospalmėmis. Yra driežų, žiurkių, jūrinių paukščių. Atolą kartais siaubia uraganai.

Atafu atole 2006 m. gyveno 524 žmonės. Dauguma gyventojų susitelkę Atafu salelėje atolo šiaurės vakaruose. Verčiamasi žvejyba, kanojų gamyba. Veikia kongregacinė bažnyčia.

1765 m. birželio 21 d. Atafu pasiekė Džono Bairono ekspedicija, bet tuomet gyventojų nerado. Vėliau čia įsikūrė polineziečio Tonuia šeima. 1856–1979 m. Atafu, kaip ir kitos Tokelau salos buvo pavaldžios JAV, bet vėliau perduotos Naujajai Zelandijai.


Image:Tokelau Atafu vaka canoe. 20070715.jpg|Kanoja Atafu paplūdimyje
Image:Atafu street dawn 20070715.jpg|Gatvė Atafu kaime
Image:Atafu Tokelau.jpg|Padėtis tarp Tokelau atolų
Kastelamare di Stabija

**Kastelamare di Stabija** () – miestas Italijoje, Kampanijoje, Neapolio provincijoje. Miestas yra prie Neapolio įlankos, 30 km į pietryčius nuo Neapolio kelyje į Sorentą.

## Istorija

Kastelamare di Stabija yra šalia senovės romėnų miesto Stabijų, kurį sugriovė Vezuvijaus išsiveržimas 79 m. Pilis, pagal kurią buvo pavadintas miestas buvo pastatyta IX a. pietinėje įlankos pusėje. Ji buvo atstatyta valdant Frydrichui II, o karalius Karolis I Anžu ją išplėtė.

Savivaldybė, kuri anksčiau vadinosi *Castellamare*, pasivadino **Castellammare** 1863 m. sausio 22 d., o dabartinį pavadinimą gavo 1912 m. gegužės 31 d.

2010 m. meras Luigi Bobbio paskelbė, kad uždraus mini sijonėlius. Be to jis pasiūlė uždrausti deginimąsi saulėje, klumpių naudojimą, futbolo žaidimą viešose vietose.
Svetimas 3

**Svetimas 3** () – amerikiečių 1992 m. mokslinės fantastikos, siaubo filmas. „Svetimas 3“ yra filmo „Svetimi“ tęsinys. Su gelbėjimo kapsule nukritusi į apleistą planetą, kurioje užsilikusi tik kalinių kolonija, leitenantė Elen Ripli vėl susikauna su Svetimu.

## Istorija

Filmas buvo sumanytas kaip 1986 m. filmo „Svetimi“ tąsa. Filmo scenarijus ir kūrybinė grupė daug keitėsi, galų gale režisieriumi buvo pasirinktas nelabai žinomas David Fincher. Bebaimę leitenantę Elen Ripli įkūnijo Sigourney Weaver. Filmas kino teatruose pristatytas 1992 m. gegužės 22 d. Filmo biudžetas siekė 50 mln. JAV dol., pasaulio kino teatruose surinko iki 160 mln. JAV dol. pajamų. Svetimas 3 susilaukė nuosaikaus kritikų įvertinimo. 1997 m. pasirodė filmo tęsinys „“.

## Siužetas

Veiksmas vyksta tolimojoje ateityje. Kariniame kosminiame laive kyla avarija. Nors avarijos priežastys nedetalizuojamas galima nujausti (iš filmo „Svetimi“), kad už tai atsakinga agresyvi nežemiškos gyvybės forma - Svetimas. Automatiškai nuo laivo atsiskiria gelbėjimosi kapsulė, kurioje užšaldyti laikomi: leitenantė Ripli, mergaitė Njut, Hiksas ir androidas Bišopas. Kapsulė nukrenta į planetos, kuri atsisukusi į žvaigždę viena puse, šešėline pusę. Tai yra kažkada buvusi mineralų ir metalų kalnakasybos planeta. Einamuoju metu apleista ir joje palikti tik iki 30 asmenų, žiaurių nusikaltėlių ir keliolikos jų prižiūrėtojų. Iš tikro, tai beveik ne kalėjimas, kadangi kelių kalinių kalėjimo laikas jau pasibaigęs, bet jie čia likę savanoriškai, nes tarp kalinių susikūrė religinė bendruomenė, kuriai vadovauja Dilonas.

Nukritusioje kapsulėje gyva aptinkama tik Elen Ripli. Ji ir trys likę kūnai atgabenami į kalėjimą, kuris yra apleista metalų gavybos ir liejimo platforma Fiorina 161. Tarpe parodoma, kad į platformą prasmunka ir Svetimo embrionas, kurio kiaušinis buvo kapsulėje. Atsigavus Ripli, ją kalėjimo vyresnysis Haroldas Endrius perspėja, kad kalėjime esantys nusikaltėliai senai bematę moterį, todėl ji turėtų būti atsargesnė ir neerzinti vietinių. Savo ruožtu Ripli įgyja kalėjimo gydytojo Džonatano Klemeso pasitikėjimą ir paprašo padaryti mergaitės Njut lavono detalų skrodimą, nes nori įsitikinti jos mirties priežastimi. Kaip baimę ji nurodo infekcinį užkrėtimą, tačiau Džonatanas į tokį paaiškinimą įtariai žiūri. Njut kūnelyje nieko neradus, jos ir Hikso kūnai palaidojami aukštakrosnėje sudeginant. Tuo tarpu Svetimo embrionas užpuola kalėjmo šunį ir persiįkūnija į mažą Svetimą. Vienas kalinys, pasiųstas valyti ventiliacinių šachtų, randamas suplėšytas ventiliatoriaus. Prie nelaimės vietos gydytojas Džonatanas randa tokį patį, nudegintą neaiškios medžiagos, metalo paviršių, kokį matė Ripli gelbėjimo kapsulėje. Jam kyla klausimas, ko Elen Ripli ieško ...

## Veikėjai
* Leitenantė Elen Ripli, herojė iš filmų „Svetimas“ ir „Svetimi“ (akt. Sigourney Weaver)
* Džonatanas Klemensas, kalėjimo gydytojas (akt. Charles Dance)
* Haroldas Endrius, kalėjimo vyresnysis (akt. Brian Glover)
* Dilonas, kalinių bendruomenės dvasinis lyderis (akt. Charles S. Dutton)
* Aronas, Endriuso padėjėjas (akt. Ralph Brown)
ir kt.
Soma Vezuvjana

**Soma Vezuvjana** () – miestas Italijoje, Kampanijoje, Neapolio provincijoje.

## Istorija

Prieš romėnų kolonizaciją čia tikriausiai gyveno oskai ir samnitai. Vėliau romėnų turtingieji čia statėsi prabangias vilas. Augusto vila buvo aptikta XX a. ketvirtame dešimtmetyje. Ten tikriausiai imperatorius praleido paskutines savo dienas. Vilą galbūt palaidojo Vezuvijaus išsiveržimas 79 m.
Svetimas: prisikėlimas

**Svetimas: prisikėlimas** () – amerikiečių 1997 m. mokslinės fantastikos, siaubo filmas. „Svetimas: Prisikėlimas“ yra filmo „Svetimas 3“ tęsinys. Veiksmas perkeltas 200 metų į ateitį nuo „Svetimas 3“ pabaigos. Leitenantė Elen Ripli klonuojama ir vėl susikauna su Svetimu, kuris išaugintas iš jos kūno.

## Istorija
Filmas buvo sumanytas kaip 1992 m. filmo „Svetimas 3“ tąsa. Režisieriumi buvo pasirinktas  Jean-Pierre Jeunet. Sigourney Weaver iš pradžių atsisakinėjo vaidinti leitenantę Elen Riplį, kuri žuvo filmo „Svetimas 3“ pabaigoje, baimindamasi nesibaigiančių jos herojės prisikėlimų, tačiau paskaičiusi scenarijų, sutiko. Filmas kino teatruose pristatytas 1997 m. lapkričio 26 d. Filmo biudžetas siekė 70 mln. JAV dol., pasaulio kino teatruose surinko virš 161 mln. JAV dol. pajamų. „Svetimas: Prisikėlimas“ susilaukė nuosaikaus kritikų įvertinimo. Vėliau Svetimo tema buvo atgaivinta filmuose „Svetimas prieš Grobuonį“ (2004 m.) ir „Svetimi prieš Grobuonį“ (2007 m.).

## Siužetas

Veiksmas vyksta 200 metų po „Svetimas 3“ pabaigos. Karinis vyriausybės kosminis laivas Auriga sukasi aplink Žemę. Jame įkurta laboratorija, kurios tikslas - klonuoti Elen Ripli, kurios kūne būtų galima išauginti Svetimą, ypač pavojingą ir žiaurų ateivį. Mokslininkams pasiseka, Elen Ripli klonuojama, o Svetimas sėkmingai iš jos išimamas. Pastarasis pasirodo besantis visų Svetimų giminės motinėlė, galinti dėti kiaušinius, iš kurių gimsta nauji Svetimi. Mokslininkai nusprendžia palikti Elen Ripli klonę ir ją apmokinti gyventi. Klonuota Elen Ripli yra nepaprastai vikri, stipri ir nejaučianti skausmo.

Tuo metu prie Aurigos priartėja samdinių laivas Betė. Šie į Aurigą atgabena keliolika pagrobtų ir gyvų užšaldytų žmonių kūnų, kuriuos Aurigos vadas generolas Peresas perka tam, kad laboratorijos mokslininkai galėtų iš jų auginti naujų Svetimų. Generolas leidžia samdinių grupei, vadovaujamai Frenko, pasilikti keletą dienų Aurigoje. Su samdiniais atvykusi mechanikė Kol turi savų tikslų. Laivo miego valandomis jinai prasmunka į celę, kurioje laikoma Elen Ripli ir nori ją nužudyti, tačiau supranta, kad jau per vėlu - Svetimas yra išimtas iš Ripli krūtinės. Čia Kol atskleidžia, kad specialiai atvyko į Aurigą tam, kad sunaikinti Svetimą. Tuo tarpu Svetimo motinėlė ir naujai išaugintas kitas Svetimas laikomi specialioje užšaldymo kameroje, tačiau juos prižiūrintys mokslininkai nenutuokia, kad Svetimi turi planą kaip išsilaisvinti ...

## Veikėjai
* Leitenantė Elen Ripli, klonuota herojė iš filmų „Svetimas“, „Svetimi“ ir „Svetimas 3“ (akt. Sigourney Weaver)
* Anali Kol, androidas užprogramuotas saugoti žmoniją (akt. Winona Ryder )
* Džoneris, vienas samdinių (akt. Ron Perlman)
* Peresas, generolas, laivo Auriga vadas (akt. Dan Hedaya)
* Frenkas Eldžinas, samdinių vadas (akt. Michael Wincott)
* Daktaras Vrenas, vienas iš mokslininkų (akt. J. E. Freeman)
ir kt.
Franki Dombrova

**Franki Dombrova** () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Kaimas yra apie 23 km į šiaurės rytus nuo Mazovijos Vysokio ir apie 32 km į vakarus nuo vaivadijos centro Balstogės.

## Istorija

Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 18 namų ir 108 gyventojai. 1921 m. kaime buvo 26 namai ir 127 gyventojai, iš kurių 56 vyrai ir 71 moteris.
Fakaofas

**Fakaofas** () – atolas Ramiajame vandenyne, Okeanijoje, viena iš 3 Tokelau salų. Sausuma užima 3 km² plotą, ji supa 45 km² ploto lagūną. Dauguma atolo žiedo salelių yra rytuose ir pietvakariuose (Teafua, Nukumatau, Nukulakia, Fenua Loa, Fenua Fala, Fale, Saumatafanga, Motu Akea, Matangi, Lalo, Mulifenua). Paviršius žemas, apaugęs kokospalmėmis ir kitais tropiniais medžiais.

Fakaofo atole 2006 m. gyveno 483 žmonės. Jie daugiausia susitelkę Fakaofo ir Fale kaimuose atolo vakaruose. Veikia kongregacinė ir katalikų bažnyčios.

Salą seniau vadinta ***Baudiču*** (*Bowditch*), amerikiečių jūrininko Nathaniel Bowditch garbei. 1856–1979 m. kaip ir kitos Tokelau salos buvo pavaldi JAV, bet vėliau perleista Naujajai Zelandijai.


Vaizdas:Fakaofo village square 20070716.jpg|Fakaofo kaimas
Vaizdas:Fakaofo map.png|Atolo žemėlapis
Vaizdas:Fakaofo Tokelau.jpg|Atolas tarp Tokelau salų
Laminas

**Laminas** (), *V klasės tarpinių gijų baltymai* – fibriliniai baltymai, veikiantys kaip ląstelės branduolio apvalkalo atraminiai baltymai ir dalyvaujantys transkripcijos branduolyje reguliacijoje. Laminai, reaguodami su asocijuotais apvalkalo vidinės membranos baltymais, sudaro branduolio pamušalą. Jie dalyvauja branduolio apvalkalo išardyme ir sumontavime kariokinezėje bei branduolio porų išdėstyme. 

## A, B ir C tipų laminai
Gyvūninėse ląstelėse yra A ir B tipų laminų, kurie skiriasi ilgiu ir pI. Žmogaus ląstelėse yra trys jų genai, valdomi diferencijuotai.

* B tipo laminai. Jų yra visose eukariotinėse ląstelėse. B1 ir B2 laminai yra koduojami genų LMNB1 ir LMNB2, esančių lokusuose 5q23 ir 19q13. 
* A tipo laminai sintetinami tik po gastruliacijos. A ir C laminai yra įprastiniai A tipo laminai, gaunami skirtingai sukerpant iš LMNA geno (lokusas 1q21) gautą transkriptą.
* C tipo laminai yra ekspresuojami diferencijuotai pagal audinių tipus.

## Funkcija ir sandara
Laminai būna sutelkti dviejose branduolio vidaus vietose. Jie sudaro branduolio pamušalą, esantį po vidine apvalkalo membrana, ir savotišką šydą, nukleoplazmoje. 

Lyginant laminus su citoplazmos tarpinių gijų baltymais aptikta, kad laminai turi papildomas 42 aminorūgščių liekanas (šešias heptadas) spiralėje 1b. Domeno C galas turi lokalizavimo branduolyje žymę (), Ig klostės tipo domeną. 

Laminas A toliau apdorojant praranda paskutines 15 aminorūgščių ir farnezilintą cisteiną. A ir C laminai, jungdamiesi galva prie uodegos, sudaro homodimerus.

Mitozės metu laminus fosforilina MPF veiksnys ( 'mitozę skatinantis veiksnys'), kas pradeda branduolio pamušalo ir apvalkalo išardymą. Kariokinezės metu atskyrus chromatides (ar chromosomas) branduolio pamušalo dalelių laminai būna defosforilinami, kas pradeda naujų branduolio apvalkalų sumontavimą.
Šionradė

**Šionradė** (, 1945–1946 m. , nuo 1946 m. ***Ščerbininas***, ) – Mažosios Lietuvos gyvenvietė Kaliningrado srities pietinėje dalyje, Pravdinsko rajone, nuo 2008 m. birželio 30 d. Mozyrio kaimo gyvenvietės kaimas.

## Istorija

Bartos žemės kaimo pavadinimas vokiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas, 1928 m. rugsėjo 29 d. sujungtas su Reichau palivarku (1905 m. buvo 75, 1910 m. 119 gyventojų), Krug Reichau (1905 m. buvo 9 gyventojai) ir Aizervageno Malūnu (*Mühle Eiserwagen*, 1905 m. buvo 7 gyventojai). 1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Novo Bobruisko apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Ledynmetis 4

**Ledynmetis 4: Žemynų atsiradimas** () – animacinė komedija, pasirodysianti šių metų liepos 4 d. (Lietuvoje – liepos 6 d.).

Filmo leidėjas – Blue Sky Studios, platintojas – 20th Century Fox. Tai yra ketvirtoji Ledynmečio frančizės dalis, pirmosios trys: Ledynmetis, , Ledynmetis 3: Dinozaurų eros pradžia. Šis filmas bus antrasis filmų serijoje 3D formatu. Pirmasis buvo Ledynmetis 3: Dinozaurų Eros pradžia. Animacinė komedija režisuota Steve Martino ir Mike Thurmeier.

## Įgarsintojai
: *Įgarsinęs aktorius – filmo veikėjas*
* Peter Dinklage – Kapitonas Gutas
* Kunal Nayyar – Gupta
* Jennifer Lopez – Šyra
* Seann William Scott – Bakas
* Alan Tudyk – Miltonas, Fabio Slotas
* Queen Latifah – Elė
* John Leguizamo – Sidas
* Keke Palmer – Persikutė
* Heather Morris – Keitė
* Aziz Ansari – Skvintas
* Josh Peck – Edis
* Nick Frost – Flinas
* Rebel Wilson – Razas
* Denis Leary – Diegas
* Ray Romano – Menis
* Aubrey Graham – Etanas
* Josh Gad – Luis
* Wanda Sykes – Močiutė
* Nicki Minaj – Stefė
* Alain Chabat – Silas
* Joy Behar – Eunicė
* Chris Wedge – Skretas
* Jason Fricchione – Krabas
* Ben Gleib – Maršalas
* Ester Dean – Sloth Siren
* Ally Romano – Megan
* Matthew Simmons – Elkas

## Nuorodos
* Oficialus filmo puslapis 
* IMDb straipsnis
Laminas (reikšmės)

Žodis **laminas** gali reikšti:

* laminas – tarpinių gijų baltymas, sudarantis ląstelės branduolio pamušalą;
* Laminas – miestas Gambijoje;
* Laminas – musulmoniškas vardas (populiarus Gambijoje).
Kiežkai

**Kiežkai** () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1921 m. kaime buvo 9 namai ir 59 gyventojai, iš kurių 29 vyrai ir 30 moterys.
Kobilin Cešimai

**Kobilin Cešimai** () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Netoli kaimo yra Narevo nacionalinis parkas.

## Istorija

Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1921 m. kaime buvo 23 namai ir 101 gyventojas, iš kurių 66 vyrai ir 54 moterys.
Aversa

**Aversa** () – miestas Italijoje, Kampanijoje, Kazertos provincijoje. Jis yra apie 15 km į šiaurę nuo Neapolio. Tai žemės ūkio centras, garsėjantis vynu ir sūriu. Aversoje įsikūrę Antrojo Neapolio universiteto Architektūros ir Inžinerijos fakultetai.

## Istorija

Aversoje apsigyveno Atelos gyventojai,. kai jų miestas buvo sugfriautas per Gotų karus. Tai pirmoji normanų valda Viduržemio jūroje. 1030 m. kunigaikštis Sergijus IV Neapolietis paskyrė Rainulf Drengot iš Normandijos Aversos grafu, Imperatorius Konradas II tai patvirtino. Duodamas prieglobstį persekiojamiesiems Rainulfas išplėtė savo įtaka ir savo mažas valdas pavertė normanų užkariavimų Pietų Italijoje baze. Dėl Robert Guiscard, kuris pastatė įtvirtinimus, diplomatijos, Aversoje atsirado popiežiui ištikimas vyskupas, nors nominaliai tai buvo Bizantijos teritorija. Vienas pirmųjų vyskupų buvo normanas Guitmund (mirė apie 1090-1095 m.), benediktinų vienuolis ir teologas.

Aversos grafas Ričardas I buvo vienas vadų kovoje su popiežiumi, kuri baigėsi Civitela del Fortore mūšiu (1053 m.) Benevento teritorijoje, kur popiežius Leonas IX pateko į nelaisvę. Ričardas nesielgė su popiežiumi kaip su kaliniu, o su visa jam tinkančia garbe palydėjo į Romą. Po to Bažnyčia susitaikė su normanais ir jų ekskomunikacija buvo panaikinta.

Po normanų laikų Aversa patyrė nuosmūkį: angevinų karaliai atvykdavo čia tik medžioti ir puotauti neišlikusioje pilyje senamiestyje. Ypač dažnai čia lankydavosi karalienė Joana I Neapolietė.

Apie 1315 m. čia atsirado našlaičių prieglauda ir slaugos ligoninė.

## Turistiniai objektai

* Romantinė Šv. Pauliaus katedra
* Barokinė San Francesco delle Monache bažnyčia
* Šv. Lauryno benediktinų abatija (X a.)
* Santa Maria a Piazza bažnyčia (X a.)
Kropivnica Gaikai

**Kropivnica Gaikai** () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje.

## Istorija

Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 25 namai ir 125 gyventojai. 1921 m. kaime buvo 32 namai ir 172 gyventojai, iš kurių 87 vyrai ir 85 moterys.
Kurovas (Palenkės vaivadija)

**Kurovas** () – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Nuo 1996 m. kaime įsikūrusi Narevo nacionalinio parko administracija.

## Istorija

Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. XIX a. pastatyti rūmai ir įrengtas rūmų parkas. 1921 m. palivarke buvo 6 namai ir 160 gyventojų, iš kurių 74 vyrai ir 86 moterys, 151 lenkas ir 9 gudai.


Vaizdas:Podlaskie - Kobylin-Borzymy - Kurowo 20120324 01.JPG|Kurovo kaimas
Vaizdas:Kurowo (województwo podlaskie) - młyn motorowy - widok z płd.–zach..JPG|Vandens malūnas
Vaizdas:Podlaskie - Kobylin-Borzymy - Kurowo 20120324 04 kapliczka.JPG|Pakelės koplyčia
Fear Itself

**Fear Itself** – siaubo/nežinios antologijos žanro televizijos serialas, nufilmuotas Edmontone, Albertoje (Kanada), taip pat Sen Albero ir Devono miestuose, Albertos valstijoje. Serialas pradėtas rodyti 2008 m. birželio 5 d. per NBC kanalą.

## Serijos

## Išnašos

## Nuorodos
* Fear Itself svetainėje NBC.com
* 
* Fear Itself  svetainėje TV.com 
* Fear Itself  svetainėje TVDB.lt
* Paskelbti Fear Itself režisieriai, scenaristai ir aktoriai
Nukleoplazma

**Nukleoplazma** (), *karioplazma* () – masė, užpildanti ląstelės branduolį. Nukleoplazma yra dalis protoplazmos, apsupta branduolio apvalkalu. Nukleoplazma yra klampus skystis, kurio dalis yra chromosomos ir branduolėlis. Nukleoplazmoje yra ištirpusių daug įvairių medžiagų, joje yra, pvz., nukleotidų (būtinų DNR replikacijai ir RNR transkripcijai), fermentų (vykdančių branduolyje vykstančias reakcijas). Nukleoplazmoje aptinkamas ir rezginys iš fibrilių, vadinamas *branduolio* matriksu. Tirpiosios skystos nukleoplazmos dalys vadinamos *branduolio hialoplazma* (*nuclear hyaloplasm*).
Dipsy Selolwane

**Difetogas „Dipsi“ Selolvanė** (*Diphetogo „Dipsy“ Selolwane*; g. 1978 m. sausio 27 d.) – buvęs Botsvanos futbolininkas, rungtyniavęs saugo arba puolėjo pozicijoje.

## Karjera
Karjerą pradėjo Botsvanos Gaborone United klube. 2001 m. persikėlė į Europą ir žaidė Vejle BK (Danija). 

2002–2005 m. priklausė Chicago Fire (JAV). Trumpai rungtyniavo Real Salt Lake (JAV). 

2005–2007 m. atstovavo Santos klubui. 2007 m. perėjo į Jomo Cosmos (PAR). Nuo 2008 m. žaidė Ajax Cape Town (PAR). 2010–2012 m. priklausė Supersport United klubui (PAR). 2012–2015 m. žaidė Pretoria University.

## Rinktinė
1999 m. debiutavo nacionalinėje Botsvanos rinktinėje. Tapo rezultatyviausiu visų laikų rinktinės žaidėju (18 įvarčių), kol šį pasiekimą pagerino Jerome Ramatlhakwane. 

2012 m. įmušė pirmąjį istorijoje Botsvanos įvartį Afrikos Tautų taurės čempionate. 

2012 m. vasario 25 d. pasitraukė iš nacionalinės rinktinės.

## Dalyvavimas čempionatuose

|}

## Išnašos

## Nuorodos
*
Kairo

**Kairo** (, elektros grandinė) – 2001 m. režisieriaus Kiyoshi Kurosawos psichologinis siaubo filmas. JAV filmas nebuvo rodomas iki 2005 m., kuomet buvo išleistas perdirbtas amerikiečių pavadinimu „Pulsas“. Originalus japoniškas filmas Vakaruose taip pat žinomas Pulso () pavadinimu.

Pagrindinės filmo temos yra interneto įtakotas žmonių susvetimėjimas, nesusikalbėjimas, izoliacija ir vienatvė.

## Siužetas

Pirmoji siužeto linija prasideda nuo jaunos merginos Kudo Michi (Kumiko Aso) persikėlimo gyventi į miestą. Ji dirba augalų prekybos įmonėje, kur vienas darbuotojas kelias paskutines dienas nepasirodė darbe. Michi nuvažiuoja jo aplankyti, randa namuose, tačiau jų pokalbio metu jis lyg niekur nieko trumpam išeina į kitą kambarį ir ten pasikaria. Tyrimo metu jo kompiuterio diske randama gausybė beveik vienodų nuotraukų, kuriose savižudis tiesiog žiūri į savo monitorių.

Antrojoje siužeto linijoje pasakojama apie jauną moksleivį, kuris visai nesiorientuoja kompiuteriuose ir tik neseniai įsivedė internetą. Jį nustebina interneto svetainė, kurioje siūloma susitikti su vaiduokliais.

Abejose istorijose vis daugiau žmonių Japonijoje nusižudo ar tiesiog kažkur išnyksta susidūrę su iš interneto atvykusiais vaiduokliais, tačiau implikuojama, kad jie nežūva o priešingai, lieka amžinai gyvi kažkur kitame pasaulyje, ir amžinai vieniši. Filmo pabaigoje šie dingimai pasiekia apokaliptinį mastą, miestai ištuštėja, iš filmo pagrindinių veikėjų lieka tik viena, kuri laivu palieka Japoniją.

## Nuorodos ir šaltiniai
*Oficiali svetainė
*allrovi.com
*Aprašymas Kanų kino festivalio svetainėje 
*Filmo reviu
Frankenšteinas

**Frankenšteinas** – šiam vardui pradžią savo siaubo romane yra davusi XIX a. anglų rašytoja Mary Shelley‎. Su šia sąvoka yra susiję:

**Romanas**:
* Frankenšteinas – rašytojos Mary Shelley romanas, pirmą kartą išleistas Londone 1818 m.
* Viktoras Frankenšteinas – romano personažas, mokslininkas, sukūręs monstrą,
* Frankenšteino monstras – romano personažas, Viktoro Frankenšteino sukurta būtybė.

**Filmai, spektakliai**:
* „*Frankenstein*“ – pati pirmoji, 1910 m. romano ekranizacija (rež. J. Searle Dawley),
* „*Frankenstein*“ – 1931 m. filmas (rež. James Whale), kuriame pirmą kartą monstrą suvaidino Boris Karloff,
* „*Frankenstein 1970*“ –  1958 m. filmas (rež. Howard W. Koch),
* „*Frankenstein: The True Story*“ – 1973 m. britų filmas, sukurtas televizijai,
* „*Frankenstein*“ – 1992 m. filmas, sukurtas televizijai, 
* „*Frankenstein*“ – 1994 m. filmas (rež. Kenneth Branagh),
* „*Frankenstein*“ –2004 m. filmas, pritaikytas JAV *USA Network* kabelinei TV,
* „*Frankenstein*“ – 2004 m. JAV *Hallmark Channel* televizijos mini serialas,
* „*Frankenstein*“ – 2007 m. filmas, pritaikytas *ITV* televizijai,
* „*Frankenstein*“ – 2011 m. pjesė (aut. Nick Dear, rež. Danny Boyle).
**Komiksai**:
* „*Frankenstein*“ – „*Seven Soldiers*“ personažas (*DC Comics*), 
* „*Frankenstein*“ – *Dell Comics* trumpai gyvavusios serijos žvaigždė,
* „*Frankenstein's Monster*“ – *Marvel Comics* personažas, Frankenšteino monstras,
* „*Frankenstein*“ – *Prize Comics* personažas aut. Dicko Brieferio serijoje nuo 1940 iki 1954 m.,
* „*Frankenstein*“ – „*Soul Eater*“ mangos personažas (*Gangan Comics*).
**Žaidimai**:
* „*Frankenstein*“ – 1987 m., *CRL Group*,
* „*Frankenstein: The Monster Returns*“ – 1990 m., NES, 
* „*Frankenstein: Through the Eyes of the Monster*“ – 1995 m.
**Vietos**:
* „*Frankenstein*“ – vietovė netoli Džeferson Sičio, JAV,
* „*Frankenstein*“ – administracinis vienetas Kaizerslauterno rajone (Reino kraštas-Pfalcas), Vokietijoje.
* „*Frankenstein*“ – administracinis vienetas Saksonijoje, Vokietijoje,
* „*Frankenstein*“ – buvęs miesto *Ząbkowice Śląskie* pavadinimas Žemutinėje Silezijoje, Lenkijoje.
**Kiti**:
* Alfred Frankenstein – JAV meno ir muzikos kritikas (1906–1981),
* House of Franckenstein – kilminga šeima Frankonijoje,
* Jacob August Franckenstein – XVIII a. vokiečių enciklopedininkas,
* „*Dean Koontz's Frankenstein*“ – Dean Koontz novelių rinkinys,


Vaizdas:Poster Frankenstein film 1910.jpg|1910 m. filmo plakatas
Vaizdas:Doyle Wolfgang von Frankenstein.jpg|*The Misfits* gitaristas
Vaizdas:Mühltal - Burg Frankenstein 19 ies.jpg|Kalnas Hesene
Vaizdas:Briefer Scary Frankenstein.jpg|Komiksas
Vaizdas:House of Frankenstein (Strange and Karloff).jpg|1944 m. filmas
Vaizdas:Frankenstein.1831.inside-cover crop.jpg|1831 m. iliustracija
Chojane Bonkai

**Chojane Bonkai** () – kaimas Lenkijos šiaurės rytuose, Kulešės Košcelnės valsčiuje, Mazovijos Vysokio apskrityje, Palenkės vaivadijoje. Kaimas yra apie 10 km į šiaurę nuo Mazovijos Vysokio ir apie 45 km į vakarus nuo vaivadijos centro Balstogės.

## Istorija

Kaimas įkurtas XVI a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 8 namai ir 39 gyventojai. 1921 m. kaime buvo 8 namai ir 48 gyventojai.

## Nuorodos

* Aprašymas apie kaimą (lenk.) .
Kazorija

**Kazorija** () – miestas Italijoje, Kampanijoje, Neapolio provincijoje. Jis yra apie 9 km į šiaurės rytus nuo Neapolio.

## Istorija

Kazorija pirmąkart paminėta 993–998 m. dokumentuose kartu su „Raviosos auksiniu namu“ (, pirmąkart minimu 952–988 m. Tačiau vietovė apgyvendinta keli šimtmečiai prieš mūsų erą.

Kaimas augo nuo 1000 m. dėl San Gregorio Armeno benediktinų vienuolyno Neapolyje. XIII a. tai buvo Neapolio archivyskupų valdos. 1580 m. Kazorija atiteko Neapolio karaliui. 1815 m. miestas tapo Dviejų Sicilijų karalystės *circondario*, kuriam priklausė 19 savivaldybių, sostine.

Tuo metu nusausinto pelkės tapo viena iš derlingiausių žemių regione. Iki XX a. vidurio Kazorija buvo žemės ūkio centras, kur buvo gaminamas vynas, pasta ir kanapiniai dirbiniai. Dėl pramonės plėtros, Kazorija buvo tapusi pagrindiniu pramonės centru Pietų Italijoje, o gyventojų skaičius padidėjo keturis kartus 1951–1991 m. Tačiau dauguma pramonės dabar išnyko.

2005 m. miesto taryba buvo paleista dėl jos narių ryšių su kamora.
Palestra

**Palestra** () – imtynių mokykla senovės Graikijoje. Palestrose užsiiminėdavo mažai erdvės reikalaujančiomis sporto šakomis, tokiomis kaip kumštynės ir imtynės. Dalis palestrų būdavo visiškai nepriklausomos, o dalis – viešų gimnazijų dalys. Palestrų be gimnazijų būdavo, o gimnazijų be palestrų – nebūdavo.

## Palestrų architektūra
Vitruvijus savo 27 m. pr. m. e. veikale „Apie architektūrą“ pateikė daug žinių apie šios paskirties pastatus, kuriuos jis vadino „graikiško stiliaus palestromis“.

Senovės Graikijos palestrų pastatai būdavo statomi standartinio plano, nors būdavo įmanomos tam tikros variacijos. Palestrą sudarydavo kvadratinis ar pailgai stačiakampis kiemas, iš visų keturių pusių apsuptas portikus sudarančių kolonadų su kambariais. Kambarių paskirtis būdavo įvairi, vieni buvo skirti maudymuisi, kiti žaidimams kamuoliu, treti nusirengimui ir rūbų saugojimui, ketvirti bendravimui ar instruktažams, penkti sportinei įrangai laikyti. Šiaurinės pusės portikas būdavo dukart gilesnis, kad apsaugotų nuo oro. Palestros šonuose su viengubo gylio portikais būdavo įrengtos didelės salės (*exedrae*) su sėdynėmis, skirtos intelektualinėms diskusijoms. Dvigubo gylio pusė būdavo padalinta į dalis jaunuolių veiklai (*ephebeum*), bokso maišų zoną (*coryceum*), pudravimo kambarį konisterijų (*conisterium*), kambarį maudymuisi šaltu vandeniu ir alyvos saugyklą eleotezijų (*elaeothesium*).

Tipiški tokių palestrų pavyzdžiai buvo Olimpijoje ir Delfuose.

Romos imperijos laikais palestros būdavo statomos kartu su pirtimi arba prie pirties. Kai arabai ir turkai perėmė romėnų pirčių tradicijas, palestrų idėjos jie neperėmė.
FK Partizan stadionas

**Stadion FK Partizan** () yra įvairios paskirties stadionas Belgrade, Serbijoje. Pastatytas vietoje seno *BSK* stadiono, talpinusio 25 000 žiūrovų. Namų rungtynes žaidžia FK Partizan. Daugelį metų vadintas JNA stadionu. Partizano sirgaliai (*Grobari*) stadioną vadina *Fudbalski Hram* ('futbolo šventove'). Oficialiai atidarytas 1949 m. spalio 9 d. Atidarymo dieną vyko tarptautinės futbolo varžybos tarp Jugoslavijos ir Prancūzijos rinktinių. Prieš įvedant naujus UEFA saugumo reikalavimus stadionas talpino 55 000 žiūrovų. Po 1998 m. rekonstrukcijos turi 32 710 sėdimų vietų.

2010 m. rugsėjį, prieš UEFA Čempionų lygą, buvo šiek tiek pakoreguotas. Apsauginės tvorelės rytinėje ir vakarinėje tribūnose buvo sumažintos, futbolo aikštė padidinta vienu kvadratiniu metru. Pastatyti nauji modernūs vartai, sukonstruotos naujos vietos žurnalistams. Tų pačių metų rugsėjo 29 d. Partizan klubas žaidė UEFA Čempionų lygoje prieš Arsenal FC.

Klubas ateityje planuoja statyti naują, modernų stadioną, talpinantį 42 000 žiūrovų, taip pat penkių žvaigždučių viešbutį, biznio centrą, mašinų stovėjimo aikšteles, kino teatrą, teniso kortus ir apie 400 butų.

## Galerija

Vaizdas:Beograd 7669.jpg 
Vaizdas:FK Partizan 02.jpg
Vaizdas:Grobari.jpg|Grobari, klubo sirgaliai


## Nuorodos

* Apie stadioną oficialioje FK Partizan svetainėje
Sadio Diallo

**Abdulajė Sadio Dialo** (*Abdoulaye Sadio Diallo*; g. 1990 m. gruodžio 28 d.) – Gvinėjos futbolininkas, puolėjas.

## Karjera
Karjeros pradžioje rungtyniavo Prancūzijoje ir atstovavo SC Bastia.

## Rinktinė
Gvinėjos rinktinėje debiutavo 2010 m.

## Dalyvavimas čempionatuose

|}

## Išnašos

## Nuorodos
*
Nove Grodzkiai

**Nove Grodzkiai** () – kaimas Lenkijos šiaurės rytuose, Kulešės Košcelnės valsčiuje, Mazovijos Vysokio apskrityje, Palenkės vaivadijoje.

## Istorija

Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 22 namai ir 119 gyventojų. 1921 m. kaime buvo 26 namai ir 166 gyventojai, iš kurių 4 žydai.

## Nuorodos

* Aprašymas apie kaimą (lenk.) .
Abdoul Camara

**Abdulas Razagis Kamara** (*Abdoul Razzagui Camara*; g. 1990 m. vasario 20 d.) – Gvinėjos futbolininkas, puolėjas, saugas.

## Karjera
Profesionalo karjerą pradėjo Prancūzijoje, į kurią atvyko 2004 m.

## Rinktinė
Atstovavo Prancūzijos jaunimo rinktinėms.

2012 m. debiutavo Gvinėjos rinktinėje Afrikos Tautų taurės rungtynėse prieš Malį. O rungtynėse prieš Botsvaną įmušė savo pirmąjį įvartį.

## Dalyvavimas čempionatuose

|}

## Išnašos

## Nuorodos
*
Ibrahima Traoré

**Ibrahima Traorė** (*Ibrahima Traoré*; g. 1988 m. balandžio 21 d.) – buvęs Gvinėjos futbolininkas, saugas.

## Karjera
Profesionalo karjerą pradėjo Prancūzijoje, kurioje ir gimė. 2006 m. persikėlė į Vokietiją.

## Rinktinė
Gvinėjos rinktinėje debiutavo 2010 m., kai pasirodė rungtynėse prieš Malį. Pasižymėjo pelnydamas įvartį, kuris buvo pirmasis, atstovaujant nacionalinei rinktinei.

## Dalyvavimas čempionatuose

|}

## Išnašos

## Nuorodos
*
Čika Dačos stadionas

**Stadion Čika Dača** () yra įvairios paskirties stadionas Kragujevace, Serbijoje. Daugiausiai naudojamas futbolo varžyboms. Talpina 22 100 žiūrovų; visos vietos sėdimos. Stadione namų rungtynes žaidžia FK Radnički 1923. Pastatytas 1949–1957 m., atidarytas 1957 m. birželio 6 d. Renovuotas 2007 m.

## Galerija

Vaizdas:FC Sumadija Radnicki 1923.JPG
Vaizdas:Red Devils Kragujevac3.JPG|Red Devils, klubo sirgaliai


## Nuorodos
* FK Radnički 1923 klubo oficiali svetainė
Naby Soumah

**Nabi Kapi Suma** (*Naby Capi Soumah*; g. 1985 m. sausio 25 d.) – buvęs Gvinėjos futbolininkas, saugas.

## Karjera

Profesionalo karjerą pradėjo Gvinėjoje, „Fello Star Labé“ klube. Vėliau rungtyniavo Ganoje, Tunise.

## Rinktinė
2007 m. debiutavo Gvinėjos rinktinėje.

## Dalyvavimas čempionatuose

|}

## Laimėjimai
* Gvinėjos futbolo taurė: 2007 m.
* Tuniso futbolo taurė: 2009 m.

## Išnašos

## Nuorodos
*
Stipulki Giemzinas

**Stipulki Giemzinas** () – kaimas Lenkijos šiaurės rytuose, Kulešės Košcelnės valsčiuje, Mazovijos Vysokio apskrityje, Palenkės vaivadijoje. Kaimas yra apie 9 km į rytus nuo Kuleše Košcelnės, apie 14 km į šiaurės rytus nuo Mazovijos Vysokio ir apie 39 km į vakarus nuo vaivadijos centro Balstogės.

## Istorija

Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 10 namų ir 52 gyventojai. 1921 m. kaime buvo 9 namai ir 61 gyventojas.

## Nuorodos

* Aprašymas apie kaimą (lenk.) .
Petras Dimša

**Petras Dimša** (1938 m. spalio 30 d. Šadžiūnuose, Veisiejų valsčiuje – 2020 m. rugsėjo 9 (?) d.) – Lietuvos televizijos režisierius, aktorius, poetas.

## Biografija
1958 m. baigė Veisiejų vidurinę mokyklą. 1959–1970 m. Vilniaus lėlių teatro aktorius. 1962 m. baigė Vilniaus kultūros švietimo technikumą. 1965 m. kartu su poetu Martynu Vainilaičiu įkūrė Berniuko Žirniuko teatrą. Nuo 1971 m. dirbo Lietuvos televizijoje, Vilniaus universitete dėstė televizijos režisūrą. 1977 m. baigė Leningrado valstybinį teatro, muzikos ir kinematografijos institutą, kur įgijo televizijos ir kino režisieriaus specialybę.

Daugelio televizijos filmų režisierius ir aktorius, vaidino populiariuose televizijos serialuose „Giminės“, „Dapkai ir Butkai“. 1972 m. sukurto 4 dalių TV filmo „Tadas Blinda“ (rež. Balys Bratkauskas) antrasis režisierius. Išleido keletą poezijos knygelių. Nuo 1998 m. Petro Abukevičiaus vardo premijos iniciatorius ir komisijos vadovas.

2013 m. liepos 17 d. vairuodamas automobilį Vilniuje, Oslo gatvėje,  mirtinai partrenkė dviračiu važiavusį 24 metų menininką Šarūną Surblį. P. Dimšos kraujyje rasta 1,67 promilės alkoholio. 2015 m. kovo 3 d. dėl šio įvykio nuteistas 6 metams nelaisvės. Pravieniškėse organizavo renginius, statė spektaklius, parašė Pravieniškių metriką – eiliuotą šimto eilučių kūrinį, skirtą vietovės istorijai. 2018 m. gruodžio mėn. Kauno apygardos teismo sprendimu paleistas iš Pravieniškių pataisos namų-atvirosios kolonijos pirma laiko dėl jo amžiaus, sunkios ligos, teigiamos veiklos įkalinimo įstaigoje.

Urna su palaikais palaidota Šiluvos kapinėse.

## Filmografija
* 1993–2010 m. LTV serialas „Giminės“ (rež. Saulius Vosylius)
* 1996 m. LTV serialas „Nepaprasti Tučkaus ir jo viršininko nuotykiai“ (rež. Augustinas Gricius, Vaidas Lekavičius)
* 2003 m. TV serialas „Dapkai ir Butkai“ (rež. Valdas Babaliauskas)

## Šaltiniai
Bruševas

**Bruševas** () – kaimas Lenkijos šiaurės rytuose, Sokolų valsčiuje, Mazovijos Vysokio apskrityje, Palenkės vaivadijoje. Kaimas yra apie 4 km į vakarus nuo Sokolų, apie 12 km į šiaurės rytus nuo Mazovijos Vysokio ir apie 38 km į pietvakarius nuo vaivadijos centro Balstogės. Šalia kaimo teka Šlinos upė.

## Istorija

Pirmą kartą rašytiniuose šaltiniuose kaimas paminėtas 1444 metais. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 48 namai ir 352 gyventojai. 1921 m. kaime buvo 80 namų ir 423 gyventojai, iš kurių 204 vyrai ir 219 moterys.


Vaizdas:Podlaskie - Sokoły - Bruszewo - Wieś 20110827 01.JPG
Vaizdas:Podlaskie - Sokoły - Bruszewo - Wieś 20110827 03.JPG
Vaizdas:Podlaskie - Sokoły - Bruszewo - Wieś 20110827 06.JPG
Vaizdas:Podlaskie - Sokoły - Bruszewo - Wieś 20110827 11.JPG